**Rámcová dohoda o poskytovaní služby - „Pranie nemocničnej bielizne“**

uzatvorená podľa ustanovení § 269 ods. 2 zákona č.513/1991 Z. z. Obchodný zákonník, v znení neskorších predpisov, v nadväznosti na § 3 zák. č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov ***(ďalej len “rámcová dohoda“)***

**Článok I. Zmluvné strany**

1. **Objednávateľ:**

Názov: **Univerzitná nemocnica L. Pasteura Košice**

Sídlo : Rastislavova 43, 041 90 Košice

Zastúpený: MUDr. Ľuboslav Beňa, PhD., MPH, riaditeľ

Bankové spojenie: Štátna pokladnica, Radlinského 32, 810 05 Bratislava

IBAN: SK06 8180 0000 0070 0028 0550

IČO: 00 606 707

DIČ: 2021141969

IČ DPH: SK2021141969

Štátna príspevková organizácia zriadená Zriaďovacou listinou MZ SR č. 1842/1990 – A/I – 2 zo dňa 18.12.1990

***(ďalej len „objednávateľ“)***

**2.Dodávateľ:**

Obchodné meno:

Sídlo:

Zastúpený:

Bankové spojenie :

IBAN :

IČO:

DIČ:

IČDPH :

Zapísaný v

|  |  |  |
| --- | --- | --- |
|  | |  | | --- | |  | |

***(ďalej len „dodávateľ“)***

(spolu aj ako *„účastníci rámcovej dohody“*)

**Článok II. Úvodné ustanovenia**

1. Objednávateľ ako verejný obstarávateľ v rámci plnenia svojich úloh obstaráva dodanie tovaru, uskutočnenie stavebných prác a poskytnutie služby postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov ***(ďalej len „zák. č. 343/2015 Z. z.“).***

2. Túto rámcovú dohodu uzatvára Objednávateľ ako verejný obstarávateľ s Dodávateľom, ktorý je úspešným uchádzačom ako výsledok verejnej súťaže zadávanej postupom nadlimitnej zákazky podľa § 66 ods. 7 zák. č. 343/2015 Z. z., realizovanej prostredníctvom systému elektronického verejného obstarávania JOSEFINE, bez použitia elektronickej aukcie, vyhlásenej Objednávateľom vo Vestníku verejného obstarávania č. ................. zo ................. pod značkou ............ na predmet zákazky **„Pranie nemocničnej bielizne“ *(ďalej len „verejné obstarávanie“).***

Interné evidenčné číslo verejného obstarávania Objednávateľa : UNLP-2023-10-NZ-VS

3. Dodávateľ prehlasuje, že je oprávnený na vykonávanie činnosti podľa tejto rámcovej dohody a zaväzuje sa, že toto oprávnenie na vykonávanie činnosti bude platné počas celej doby platnosti rámcovej dohody, že službu poskytne osobne, vo vlastnom mene, na vlastnú zodpovednosť a vlastné náklady za podmienok dohodnutých v  tejto rámcovej dohode.

4. Objednávateľ je poskytovateľom zdravotnej starostlivosti.

**Článok III. Predmet rámcovej dohody**

1. Predmetom tejto rámcovej dohody je záväzok dodávateľa poskytovať objednávateľovi opakovane bez priebežných objednávok službu, ktorou je **pranie nemocničnej bielizne** ***(ďalej len „služba“)*** , v rozsahu uvedenom v tomto článku a záväzok objednávateľa za riadne poskytnutú službu v súlade s touto zmluvou zaplatiť dodávateľovi cenu podľa čl. VI. tejto rámcovej dohody, a to všetko za podmienok dohodnutých v tejto rámcovej dohode.
2. **Praním** sa pre účely tejto rámcovej dohody rozumie : pranie, čistenie, chemické čistenie, sušenie, žehlenie, triedenie, dezinfekcia, skladanie a balenie bielizne.
3. Nemocničnou bielizňou sa pre účely tejto rámcovej dohody rozumie nemocničná infekčná bielizeň a nemocničná neinfekčná bielizeň ***(ďalej spolu len ako „bielizeň“).***
4. **Nemocničná infekčná bielizeň** je špecifikovaná v **Prílohe č. 1 tejto rámcovej dohody**. Nemocničná infekčná bielizeň je bielizeň, ktorá je/bola v používaní na pracoviskách objednávateľa : Klinika hematológie a onkohematológie, Klinika infektológie a cestovnej medicíny, Klinika dermatovenerológie, bielizeň z iných pracovísk objednávateľa kontaminovaná rádionuklidmi a cytostatikami, vrátane bielizne a pracovných odevov ***(ďalej len „infekčná bielizeň“).***
5. **Nemocničnou neinfekčnou bielizňou** je špecifikovaná v **Prílohe č. 2 tejto rámcovej dohody**. Nemocničná neinfekčná bielizeň je taká, ktorá sa používa na pracoviskách objednávateľa, pričom sa nejedná o nemocničnú infekčnú bielizeň ***(ďalej len „neinfekčná bielizeň“).***
6. Súčasťou poskytovania služby dodávateľom je aj preprava bielizne t.j. naloženie a odvoz znečistenej (použitej) bielizne zo zberného miesta a dovoz a vyloženie vypratej čistej bielizne v zbernom mieste.

Znečistená, použitá bielizeň, bielizeň určená na pranie , ***ďalej len „špinavá bielizeň“.***

Vypratá, nepoužitá bielizeň, ***ďalej len „čistá bielizeň“.***

1. Predpokladané množstvo špinavej bielizne, ktoré má byť vyprané v zmysle tejto rámcovej dohody počas doby jej platnosti uvedenej v čl. VII. bod 2. tejto rámcovej dohody, je :

|  |  |  |  |
| --- | --- | --- | --- |
|  | Predpokladané množstvo za 1 deň | Predpokladané množstvo  za 1 mesiac | Predpokladané množstvo  za 24 mesiacov |
| Nemocničná neinfekčná bielizeň | 1150 kg\* | 23 000 kg | 552 000 kg |
| Nemocničná infekčná bielizeň | 100 kg | 2 000 kg | 48 000 kg |

\* z toho : posteľná bielizeň 950 kg, operačná bielizeň 60 kg, pacientska bielizeň – Gynekologicko–pôrodnícka klinika + Gynekologicko-pôrodnícke oddelenie 60 kg, pacientska bielizeň – Neonatologické oddelenie RA + Neonatologické oddelenie SNP 30 kg, ostatná bielizeň a pracovné odevy pre zamestnancov 45 kg, matrace, vrátane návlekov 5 kg.

8. Účastníci rámcovej dohody

a/ akceptujú, že predpokladané množstvo bielizne bolo určené pre účely stanovenia predpokladanej hodnoty zákazky pre verejné obstarávanie v zmysle § 6 zák. č. 343/2015 Z. z. a nebudú ho považovať za záväzné zo strany Objednávateľa;

b/ sa dohodli, že dodávateľ bude realizovať plnenie tejto rámcovej dohody podľa skutočného prevzatého množstva bielizne podľa potrieb objednávateľa;

c/ sa dohodli pre  prípad, že počas platnosti tejto rámcovej dohody budú Objednávateľom odovzdané menšie množstvá bielizne ako sú v bode 7. tohto článku uvedené predpokladané množstvá bielizne, že dodávateľovi nevzniká nárok na plnenie tejto rámcovej dohody v rozsahu predpokladaného množstvá bielizne uvedeného v bode 7. tohto článku;

d/ sa dohodli, v prípade, že Objednávateľ počas platnosti tejto rámcovej dohody bude potrebovať odovzdať väčšie množstvo bielizne ( v porovnaní s predpokladaným množstvom bielizne) a/alebo v inom časovom intervale ako je uvedené v čl. IV. tejto rámcovej dohody (požiadavka vyplývajúca z nepredvídateľných okolností napr. zhoršená epidemiologická situácia a pod.), že dodávateľ poskytne službu, ktorá je predmetom tejto rámcovej dohody do 24 hodín od obdržania písomnej požiadavky Objednávateľa a to za podmienok dohodnutých v tejto rámcovej dohode ako mimoriadne plnenie. Toto mimoriadne plnenie sa započítava do celkového finančného limitu (čl. VII. bod 2 tejto rámcovej dohody).

**Článok IV. Spôsob plnenia predmetu rámcovej dohody**

1. Miestom zhromaždenia a odovzdania špinavej bielizne dodávateľovi a miestom  dovozu čistej bielizne dodávateľom sú pracoviska objednávateľa :

a/ Sklad bielizne, Monoblok /I.NP – Príjem špinavej bielizne, areál pracovísk na Triede SNP 1, 040 11 Košice,

b/ Sklad bielizne, Monoblok /I.NP – Príjem čistej bielizne, areál pracovísk na Triede SNP 1, 040 11 Košice,

***(ďalej len „zberné miesto“).***

1. Objednávateľ je povinný zabezpečiť dodávateľovi bezproblémový prístup k zbernému miestu, vrátane prístupu jeho motorovými vozidlami. Dodávateľ je povinný pri preprave bielizne dodržiavať určené postupy (vyhl. MZ SR č. 553/2007 Z.z.)
2. Objednávateľ odovzdá špinavú bielizeň dodávateľovi v zbernom mieste - „Príjem špinavej bielizne „ a to každý pracovný deň v čase od 11,00 hod. do 12,00 hod.
3. Dodávateľ odovzdá čistú bielizeň objednávateľovi v zberom mieste - „Príjem čistej bielizne“ a to každý pracovný deň

a/ v čase od 11,00 hod. do 12,00 hod.: bielizeň z operačných sál, z Neonatologického oddelenia RA, z Neonatologického oddelenia SNP, Gynekologicko-pôrodníckej kliniky, z Gynekologicko - pôrodníckého oddelenia, z Kliniky infektológie a cestovnej medicíny, z Kliniky hematológie a onkohematológie. Uvedenú čistú bielizeň je dodávateľ povinný odovzdať objednávateľovi najneskôr do 24 hodín od prevzatia špinavej bielizne, s výnimkou uvedenou v bode 5. tohto článku.

b/ v čase od 11,00 hod. do 12,00 hod.: ostatná bielizeň. Uvedenú čistú bielizeň je dodávateľ povinný odovzdať objednávateľovi najneskôr do 48 hodín od prevzatia špinavej bielizne, s výnimkou uvedenou v bode 5. tohto článku.

1. Odovzdanie špinavej bielizne a dovoz čistej bielizne sa vykonáva len v pracovné dni podľa bodu 3. a 4. tohto článku. Počas dní, ktorú sú štátnymi sviatkami a počas sobôt a nedieľ, dodávateľ službu neposkytuje; dodávateľ je povinný poskytnúť službu až v najbližší pracovný deň po dni/dňoch štátneho sviatku a/alebo po sobote a nedeli (t.j. v pondelok). V prípade, že deň/dni štátneho sviatku nadväzujú na sobotu a/alebo nedeľu, je dodávateľ povinný poskytnúť službu tak, aby čas od prevzatia špinavej bielizne do  odovzdania čistej bielizne nebol dlhší ako 72 hodín.
2. Pri odovzdávaní špinavej znečistenej bielizne sú účastníci rámcovej dohody povinní bielizeň odvážiť a prepočítať (uvádza sa množstvo v kg a aj počet kusov bielizne podľa sortimentu bielizne uvedenom v Prílohe č. 1 a Prílohe č. 2 tejto rámcovej dohody).
3. Odovzdanie a prevzatie špinavej bielizne a jej množstvo sa potvrdzuje na formulári „**Žiadanka na vypranie bielizne“** ***(ďalej len „Žiadanka“),*** ktorý je **Prílohou č. 3 tejto rámcovej dohody**. Žiadanku vyhotovuje objednávateľ dvojmo, predkladá ju dodávateľovi spolu s odovzdaním špinavej bielizne. Odovzdanie a prevzatie špinavej bielizne potvrdzujú účastníci rámcovej dohody na Žiadanke; každý účastník rámcovej dohody obdrží jedno vyhotovenie Žiadanky.
4. Špinavú bielizeň odovzdá objednávateľ dodávateľovi v obaloch, ktoré bránia kontaminácií okolia nečistotami z tejto bielizne. Špinavá infekčná bielizeň sa odovzdáva v pôvodnom uzatvorenom obale z daného pracoviska objednávateľa.
5. Dodávateľ zodpovedá za bielizeň od okamihu prevzatia špinavej bielizne do času odovzdania čistej bielizne objednávateľovi.
6. Čistú bielizeň odovzdá dodávateľ objednávateľovi, pričom pri prevzatí sú účastníci rámcovej dohody povinní čistú bielizeň prepočítať (uvádza sa počet kusov podľa sortimentu bielizne uvedenom v Prílohe č. 1 a Prílohe č. 2 tejto rámcovej dohody).

Odovzdanie a prevzatie čistej bielizne a jej množstvo sa potvrdzuje na formulári „**Žiadanka“.** Počet kusov jednotlivého sortimentu špinavej bielizne, ktorú objednávateľ odovzdal dodávateľovi sa musí zhodovať s počtom kusov jednotlivého sortimentu čistej bielizne, ktorú po vypraní odovzdá dodávateľ objednávateľovi.

1. Dodávateľ je povinný čistú bielizeň triediť, skladať, baliť a následne odovzdať objednávateľovi v prepravných vozíkoch s obalom (vákuovo zabalenú), aby sa zabránilo kontaminácií bielizne počas prepravy. Dodávateľ je povinný uložiť čistú bielizeň do prepravného vozíka roztriedenú a naskladanú do obalov podľa jednotlivých Žiadaniek (podľa pracovísk objednávateľa a podľa sortimentu – Príloha č. 1 tejto rámcovej dohody a Príloha č. 2 tejto rámcovej dohody). Dodávateľ je povinný prepravné vozíky pravidelne dezinfikovať.
2. Objednávateľ je povinný obzvlášť špinavú bielizeň alebo inak poškodenú špinavú bielizeň oddeliť od bežne špinavej (znečistenej) bielizne a túto skutočnosť oznámiť preberajúcemu zástupcovi dodávateľa vyznačením na Žiadanke.
3. Objednávateľ sa zaväzuje odovzdať špinavú bielizeň farebne roztriedenú. V opačnom prípade dodávateľ nezodpovedá za nedostatočne ošetrenú alebo zafarbenú bielizeň. Dodávateľ je povinný farebnú bielizeň prať tak, aby bola zachovaná farebnosť bielizne.
4. Objednávateľ je zodpovedný za riadne prevzatie a fyzickú kontrolu čistej bielizne. Fyzická kontrola sa týka najmä: overenia odovzdaného počtu bielizne podľa sortimentu bielizne, poškodenia bielizne pri praní a kvality vyprania bielizne. Po fyzickej kontrole dodanej čistej bielizne potvrdí objednávateľ prevzatie čistej bielizne na **Dodacom liste.**
5. V prípade, že na základe fyzickej kontroly pri dodaní čistej bielizne objednávateľ zistí rozdiel v množstve bielizne ( t.j. v počtoch kusov jednotlivých sortimentov bielizne),  poškodenie bielizne pri praní alebo vady v kvalite prania alebo iné vady poskytovanej služby, je oprávnený bielizeň neprebrať. Vady plnenia objednávateľ uvedenie v **Reklamačnom liste,** ktorý sa vyhotovuje dvojmo a musí obsahovať presný popis zistených vád. Dodávateľ je povinný na vlastné náklady odstrániť vady plnenia, najneskôr do 72 hodín od obdržania reklamácie plnenia (Dodávateľ podpisom potvrdzuje doručenie Reklamačného listu). Spôsob vybavenia reklamácie plnenia sa zaznamenáva v Reklamačnom liste.

**Článok V. Práva a povinnosti zmluvných strán**

1. Dodávateľ sa zaväzuje vykonávať služby, ktoré sú predmetom tejto rámcovej dohody s odbornou starostlivosťou a dbať na to, aby nedošlo k poškodeniu bielizne, pričom nezodpovedá za poškodenie bielizne, ktoré nie je spôsobené praním.

2. Dodávateľ je povinný poskytovať službu podľa tejto rámcovej dohody a zabezpečiť kvalitu jej poskytovania určenými technologickými postupmi pri dôslednom dodržiavaní hygienicko-epidemiologického režimu určeného pre pranie nemocničnej neinfekčnej/infekčnej bielizne (osobitné prania a dodržiavanie hygienicko-epidemiologického režimu infekčnej špinavej bielizne), používaním certifikovaných pracích a dezinfekčných prostriedkov určených na pranie nemocničnej neinfekčnej/infekčnej bielizne. Žehlenie a skladanie bielizne realizovať podľa pokynov objednávateľa.

3. Objednávateľ je povinný poskytnúť dodávateľovi požadovanú primeranú súčinnosť potrebnú pre riadne plnenie tejto rámcovej dohody.

4. Dodávateľ je povinný poskytovať službu v zmysle tejto rámcovej dohody v súlade s príslušnými právnymi predpismi SR, najmä nie však výlučne § 8 vyhl. MZ SR č. 553/2007 Z. z., zák. č. 355/2007 Z. z. , v súlade s technologickým štandardom v tejto oblasti služieb a schváleným procesom poskytovanie služby príslušným štátnym orgánom (RÚVZ).Prepravné vozidlá dodávateľa, ktoré použije na odvoz a dovoz bielizne z a do zberného miesta musia spĺňať technické parametre určené príslušným právnym predpisom SR.

5. Objednávateľ je oprávnený vykonať kontrolu  technologických postupov a podmienok plnenia tejto rámcovej dohody v priestoroch dodávateľa, kde plnenie tejto rámcovej dohody realizuje.

6. Dodávateľ je povinný pri poskytovaní služby podľa tejto rámcovej dohody používať také hygienicky vyhovujúce materiály a dezinfekčné prostriedky, ktoré nepoškodzujú životné prostredie, neskracujú životnosť doby používania bielizne, zanechajú stálu farebnosť bielizne a nealergizujú pokožku (majú optimálne pH).

7. Dodávateľ je povinný zabezpečiť plnenie predmetu tejto zmluvy za podmienok v nej dohodnutých aj v prípade technických alebo prevádzkových problémov.

**Článok VI. Cena a platobné podmienky**

1. Zmluvné strany sa dohodli, v súlade so zák. č. 18/1996 Z z. v znení neskorších predpisov, na cene za poskytovanie služby a to takto :

|  |  |  |  |  |  |  |
| --- | --- | --- | --- | --- | --- | --- |
|  | Cena za  1 kg  bez DPH | Sadzba DPH  v % | Suma DPH | Cena za  1 kg  s DPH | Celková zmluvná cena\*  bez DPH | Celková zmluvná  cena\*  s DPH |
| Nemocničná infekčná bielizeň |  |  |  |  |  |  |
| Nemocničná neinfekčná bielizeň |  |  |  |  |  |  |
| Bielizeň | --- | --- | --- | --- |  |  |

\*celková zmluvná cena je cena za predpokladané množstvo bielizne podľa čl. III. bod 7 tejto rámcovej dohody za dobu platnosti rámcovej dohody podľa čl. VII. bod 1 tejto rámcovej dohody (24 mesiacov).

Merná jednotka : 1 kg špinavej bielizne

Ceny sú uvádzané v euro.

Celková zmluvná cena za predmet plnenia bez DPH : ......................... € ,

slovom : ......................... *euro,*

DPH vo výške : ............................. €

Celková zmluvná cena za predmet plnenia s DPH : ...................................... €.

1. Jednotkové ceny za službu uvedené v bode 1. tohto článku sú konečné a zahŕňajú všetky náklady dodávateľa na plnenie predmetu tejto rámcovej dohody.
2. Objednávateľ sa zaväzuje zaplatiť dodávateľovi za vykonanú službu podľa tejto rámcovej dohody cenu podľa bodu 1. tohto článku a to bezhotovostným bankovým prevodom na účet dodávateľa uvedený v čl. I. bod 1.2. tejto rámcovej dohody a to na základe faktúry vystavenej dodávateľom. Objednávateľ neposkytne dodávateľovi na plnenie tejto rámcovej dohody žiadne zálohy, ani preddavky.
3. Dodávateľ je povinný vystaviť faktúru za poskytnutú službu 1-krát mesačne a to do 15 dní odo dňa poskytnutia služby, najneskôr však do 5-teho pracovného dňa v mesiaci, nasledujúceho po mesiaci, v ktorom bola služba poskytnutá.
4. Každá jednotlivá faktúra vystavená dodávateľom musí obsahovať všetky náležitosti podľa príslušných právnych predpisov SR. Prílohou každej faktúry je súhrnný dodací list. V prípade, že faktúra nebude obsahovať zákonné náležitosti alebo budú v nej uvedené nesprávne alebo neúplné údaje, je objednávateľ oprávnený túto faktúru vrátiť dodávateľovi na doplnenie/opravu; v takomto prípade nová lehota splatnosti faktúry začne plynúť až doručením opravenej/ doplnenej faktúry objednávateľovi.
5. Lehota splatnosti jednotlivých faktúr je 60 kalendárnych dní odo dňa doručenia faktúry objednávateľovi. Za uhradenú sa faktúra považuje v momente odpísania platby z bankového účtu objednávateľa.

**Článok VII. Doba trvania rámcovej dohody a zánik rámcovej dohody**

1. Táto zmluva nadobúda platnosť dňom podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.
2. Zmluva sa uzatvára na dobu určitú a to na 24 mesiacov odo dňa nadobudnutia jej účinnosti alebo do vyčerpania finančného limitu, ktorým je celková zmluvná cena za predmet plnenia ( čl. VI. bod 1 tejto zmluvy) bez DPH t.j. ......................... € , podľa toho, ktorá skutočnosť nastane skôr.
3. Táto zmluva zaniká pred uplynutím doby platnosti podľa bodu 2. tohto článku :

a/ dohodou zmluvných strán,

b/ výpoveďou bez uvedenia dôvodov. Vypovedať zmluvu je oprávnená ktorákoľvek zmluvná strana , výpovedná lehota je štyri (4) mesiace a začína plynúť prvým dňom kalendárneho mesiaca nasledujúceho po doručení písomnej výpovede druhej zmluvne strane.

c/ odstúpením od rámcovej dohody z dôvodov uvedených v zákone alebo v tejto rámcovej dohode.

1. Odstúpenie od rámcovej dohody nadobudne účinnosť dňom doručenia písomného oznámenia o odstúpení od rámcovej dohody druhej zmluvnej strane na adresu jej sídla.
2. Objednávateľ je oprávnený odstúpiť od tejto rámcovej dohody z dôvodov podstatného porušenia zmluvných záväzkov dodávateľa.

Za podstatné porušenie zmluvného záväzku zo strany dodávateľa sa považujú nasledovné skutočnosti:

a/opakované (min. 3 krát) neposkytnutie služby podľa podmienok tejto rámcovej dohody,

b/ strata oprávnenia dodávateľa na vykonávanie činnosti, ktorá je predmetom tejto rámcovej dohody,

c/ kontaminácia bielizne.

1. Pri odstúpení od rámcovej dohody zostávajú zachované z nej vyplývajúce práva a povinnosti zmluvných strán do dňa účinnosti odstúpenia.
2. Objednávateľ je oprávnený od rámcovej dohody odstúpiť, v prípade porušenia povinnosti dodávateľa uvedených v **Prílohe č. 4. tejto** rámcovej dohody.

**Článok VIII. Majetkové sankcie**

1. Zmluvné strany sa dohodli, že v prípade nedodržania podmienok plnenia uvedených v čl. IV. okrem bodu 3., 4. a 15., tejto rámcovej dohody zo strany dodávateľa je objednávateľ oprávnený vyúčtovať a dodávateľ je povinný zaplatiť objednávateľovi za každý jednotlivý prípad porušenia zmluvných podmienok zmluvnú pokutu vo výške 500,00 €, slovom päťsto euro. Zmluvná pokuta je splatná v lehote do 30 kalendárnych dní odo dňa doručenia faktúry dodávateľovi.

2. Zmluvné strany sa dohodli, že v prípade nedodržania podmienok plnenia uvedených v čl. IV. bod 3., 4. a 15. tejto rámcovej dohody t.j. omeškania dodávateľa s odovzdaním/prevzatím bielizne a/alebo v prípade omeškania s odstránením reklamovanej vady plnenia, je objednávateľ oprávnený vyúčtovať a dodávateľ je povinný zaplatiť objednávateľovi za každý jednotlivý prípad porušenia zmluvných podmienok zmluvnú pokutu vo výške 500,00 €, slovom päťsto euro. Zmluvná pokuta je splatná v lehote do 30 kalendárnych dní odo dňa doručenia faktúry dodávateľovi .

3. Zmluvné strany sa dohodli, že v prípade nedodržania podmienok plnenia uvedených v čl. VI. bod 6 tejto rámcovej dohody t.j. v prípade omeškania objednávateľa s úhradou faktúry je dodávateľ oprávnený uplatniť si nárok voči objednávateľovi na zaplatenie úrokov z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry objednávateľovi.

4. Zmluvné strany sa dohodli, že v prípade, ak dodávateľ poruší povinnosti uvedené v čl. IX. tejto rámcovej dohody je dodávateľ povinný zaplatiť objednávateľovi zmluvnú pokutu vo výške 300,00 €, slovom tristo euro za každý jednotlivý prípad porušenia zmluvných podmienok. Zmluvná pokuta je splatná v lehote do 30 kalendárnych dní odo dňa doručenia faktúry dodávateľovi .

5. Zmluvné strany sa dohodli, že v prípade, ak dodávateľ poruší povinnosti uvedené v čl. X. bod 8. a 9. tejto rámcovej dohody t.j. postúpi pohľadávku , ktorá mu vznikne z tohto zmluvného vzťahu ako veriteľovi tretej osobe bez predchádzajúceho písomného súhlasu objednávateľa alebo vykoná právny úkon vedúci k zmene v osobe veriteľa, je dodávateľ povinný zaplatiť objednávateľovi zmluvnú pokutu vo výške 10 % zo sumy, ktorá ako pohľadávka bola predmetom postúpenia alebo iného právneho úkonu, ktorým došlo k zmene v osobe veriteľa predpokladanej celkovej ceny za predmet plnenia bez DPH. Zmluvná pokuta je splatná v lehote do 30 kalendárnych dní odo dňa doručenia faktúry dodávateľovi .

6. Uplatnením majetkových sankcii podľa tohto článku nie je dotknuté právo poškodenej zmluvnej strany na náhradu škody spôsobenej porušením povinností, na ktorú sa vzťahuje majetková sankcia (majetková sankcia sa nezapočíta na náhradu škody).

**Článok IX. Subdodávky**

1. Dodávateľ je oprávnený zabezpečiť časť plnenia predmetu tejto rámcovej dohody prostredníctvom svojich subdodávateľov, pričom dodávateľ :

a/ Je povinný plnenie tejto rámcovej dohody zadať len subdodávateľovi uvedenému v **Prílohe č. 5** tejto rámcovej dohody;

b/ Garantuje spôsobilosť každého zo subdodávateľov uvedených v **Prílohe č. 5** tejto rámcovej dohody, pre plnenie predmetu tejto rámcovej dohody;

c/ Zodpovedá za celé a riadne plnenie tejto rámcovej dohody počas celej doby platnosti tejto rámcovej dohody a to bez ohľadu na to, či dodávateľ použil na plnenie predmetu tejto rámcovej dohody subdodávateľov alebo nie, v akom rozsahu a za akých podmienok. Objednávateľ nenesie žiadnu zodpovednosť a nemá žiadne povinnosti vyplývajúce z tejto rámcovej dohody voči subdodávateľom dodávateľa;

d/ Je povinný v prípade zmeny subdodávateľa alebo v prípade nového subdodávateľa vo vzťahu k plneniu tejto rámcovej dohody, písomne oznámiť Objednávateľovi akúkoľvek zmenu údajov o subdodávateľovi a to do piatich pracovných dní odo dňa, kedy táto skutočnosť nastala;

e/ Je povinný **do piatich pracovných dní** odo dňa uzatvorenia rámcovej dohody so subdodávateľom predložiť Objednávateľovi aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia);

Zoznam subdodávateľov je uvedený v Prílohe č. 5 tejto rámcovej dohody. Na zmenu v zozname subdodávateľov t.j. zmenu Prílohy č. 5 tejto rámcovej dohody sa vyžaduje uzatvorenie dodatku k tejto zmluve.

Porušenie povinností Dodávateľa uvedených v tomto bode sa považuje za podstatné porušenie tejto rámcovej dohody, čo je dôvodom na dostúpenie zo strany objednávateľa.

2. Dodávateľ zodpovedá za plnenie tejto rámcovej dohody alebo jej časti subdodávateľom, akoby plnenie rámcovej dohody vykonal sám/osobne.

**Článok X. Osobitné ustanovenia**

1. Pokiaľ nie je v tejto zmluve uvedené inak, všetky písomnosti musia byť doručované na adresy strán uvedené v čl. I tejto rámcovej dohody alebo na iné adresy, ktoré si zmluvné strany vopred riadne preukázateľne oznámia.

Písomnosť sa považuje za doručenú za nasledovných podmienok:

a/ v prípade osobného doručovania odovzdaním písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke; a/alebo kópii doručovanej písomnosti, alebo odmietnutím prevzatia písomnosti takou osobou;

b/ v prípade doručovania prostredníctvom Slovenskej pošty, a. s. alebo kuriérnej služby doručením na adresu zmluvnej strany, a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, najneskôr však uplynutím 3. dňa nasledujúceho po dni podania zásielky na prepravu, a to bez ohľadu na úspešnosť doručenia a bez ohľadu na to, či sa druhá zmluvná strana s písomnosťou oboznámila alebo nie;

c/ v prípade pochybností, sa výpoveď rámcovej dohody a písomné oznámenie o odstúpení od rámcovej dohody bude považovať za doručené po uplynutí 3. dňa odo dňa jeho riadneho odoslania na adresu sídla druhej zmluvnej strany, pričom deň odoslania sa do tejto lehoty nepočíta.

1. Každá zo zmluvných strán sa týmto výslovne zaväzuje, že neprevedie žiadne práva a povinnosti vyplývajúce z tejto rámcovej dohody alebo jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných práv a záväzkov neplatná a zároveň druhá zmluvná strana bude oprávnená od tejto rámcovej dohody odstúpiť.
2. Akúkoľvek zmenu adresy na doručovanie, ako aj ostatných údajov (napr. číslo účtu, e-mailovej adresy) je zmluvná strana, u ktorej k zmene došlo, povinná bezodkladne písomne oznámiť druhej zmluvnej strane.
3. Kontaktná osoba dodávateľa pre účely plnenia tejto rámcovej dohody : ....................................................., tel. č. :.........................................., e-mail : ..................................
4. Kontaktná osoba objednávateľa pre účely plnenia tejto rámcovej dohody : Mária Jánošíková, vedúca Referátu prania, tel. č. : +421 55 640 32 04, +421 911 382 784, e-mail : [pracovna.snp@unlp.sk](mailto:pracovna.snp@unlp.sk).
5. Pokiaľ akékoľvek z ustanovení tejto rámcovej dohody je alebo sa stane neplatným, protiprávnym alebo neúčinným, zaväzujú sa zmluvné strany toto ustanovenie bezodkladne nahradiť ustanovením novým, ktorého zmysel sa bude čo možno najviac blížiť zmyslu a účelu nahradzovaného ustanovenia. Neplatnosť, protiprávnosť alebo neúčinnosť sa nebude dotýkať ostatných ustanovení tejto rámcovej dohody, pričom táto zmluva sa bude vykladať tak, ako keby v nej nebolo neplatné, protiprávne alebo neúčinné ustanovenia nikdy obsiahnuté.
6. Dodávateľ zodpovedá za škodu spôsobenú objednávateľovi pri poskytovaní služby a zaväzuje sa ju uhradiť v celom rozsahu.
7. Zmluvné strany sa dohodli, že pohľadávku, ktorá vznikne z tohto zmluvného vzťahu dodávateľovi ako veriteľovi, dodávateľ nepostúpi tretej osobe bez predchádzajúceho písomného súhlasu objednávateľa ako dlžníka. Písomný súhlas za objednávateľa je oprávnený vydať len jeho štatutárny orgán. Postúpenie pohľadávky dodávateľom bez predchádzajúceho písomného súhlasu objednávateľa je neplatné s odkazom na § 525 ods. 2 zák. č. 40/1964 Zb. Občiansky zákonník, v znení neskorších predpisov.
8. Dodávateľ sa zaväzuje, že nevykoná bez predchádzajúceho písomného súhlasu objednávateľa ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe dodávateľa ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto Rámcovej dohody existujú a ktoré v budúcnosti vzniknú z ich akéhokoľvek vzájomného zmluvného vzťahu dodávateľovi ako veriteľovi a objednávateľovi ako dlžníkovi. Zmluvné strany sa dohodli, že akýkoľvek právny úkon dodávateľa ako veriteľa vedúci k zmene v osobe veriteľa je bez predchádzajúceho písomného súhlasu objednávateľa ako dlžníka absolútne neplatný. Súhlas za objednávateľa je oprávnený vydať len jeho štatutárny orgán. Porušenie povinnosti uvedené v tomto bode je považované za závažné porušenie tejto Rámcovej dohody.

**Článok XI. Záverečné ustanovenia**

1. Právne vzťahy touto zmluvou výslovne neupravené sa riadia príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ostatnými platnými právnymi predpismi Slovenskej republiky.

2. Zmluva môže byť doplnená alebo zmenená len na základe dohody zmluvných strán a to písomnými dodatkami k zmluve.

3. Neoddeliteľnou súčasťou tejto rámcovej dohody je:

Príloha č. 1 – Sortiment infekčnej bielizne (čl. III. bod 4. tejto rámcovej dohody),

Príloha č. 2 – Sortiment neinfekčnej bielizne (čl. III. bod 5. tejto rámcovej dohody),

Príloha č. 3 – Žiadanka na vypranie bielizne (čl. IV. bod 7. tejto rámcovej dohody),

Príloha č. 4 – Čestné vyhlásenie dodávateľa (čl. VII. bod 7. tejto rámcovej dohody),

Príloha č. 5 – Zoznam subdodávateľov (čl. IX. tejto rámcovej dohody).

4. Zmluva je vyhotovená v troch rovnopisoch, z toho dva pre objednávateľa a jeden pre dodávateľa.

5. Zmluvné strany vyhlasujú, že si zmluvu prečítali, obsahu, ktorý považujú za určitý a zrozumiteľný, porozumeli a tento vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

V .......................... , dňa ................. V Košiciach, dňa ......................

Dodávateľ : Objednávateľ :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ľuboslav Beňa, PhD., MPH

riaditeľ

Univerzitná nemocnica L. Pasteura Košice

**Príloha č. 1 – Sortiment infekčnej bielizne**

|  |  |  |
| --- | --- | --- |
| **P. č.** | **Sortiment prania – infekčná bielizeň** | **Hmotnosť bielizne v kg/1 ks** |
| 1. | Obliečka na vankúš | 0,35 |
| 2. | Obliečka na paplón | 1,00 |
| 3. | Plachta | 0,83 |
| 4. | Vankúš vatelínový | 0,50 |
| 5. | Paplón vatelínový | 2,00 |
| 6. | Utierka obyčajná | 0,10 |
| 7. | Froté uterák | 0,25 |
| 8. | Froté osuška | 0,50 |
| 9. | Obyčajný uterák | 0,19 |
| 10. | Kompres – biely, farebný | 0,35 |
| 11. | Deka | 0,75 |
| 12. | Pyžamová blúza | 0,50 |
| 13. | Pyžamové nohavice | 0,22 |
| 14. | Plášť – biely, farebný | 0,54 |
| 15. | Obrus všetky tvary | 0,66 |
| 16. | Osobná košeľa – biela, farebná | 0,32 |
| 17. | Osobné nohavice – biele, farebné | 0,45 |
| 18. | Osobné tričko – biele, farebné | 0,24 |
| 19. | Mikina | 1,00 |

LEGENDA: Uvedená hmotnosť jednotlivých položiek sortimentu čistej bielizne je stanovená ako priemerná hmotnosť všetkých dostupných veľkostí a dĺžok príslušnej položky. Hmotnosť príslušnej položky za konkrétnu veľkosť a dĺžku (vybranú náhodným výberom z pomedzi všetkých dostupných položiek od rôznych výrobcov) stanovil verejný obstarávateľ z priemeru hmotností získaných jej opakovaným (3x) prevážením na váhe zn. TRANSPORTA

**Príloha č. 2 – Sortiment neinfekčnej bielizne**

|  |  |  |
| --- | --- | --- |
| **P. č.** | **Sortiment prania – neinfekčná bielizeň** | **Hmotnosť bielizne v kg/1 ks** |
| 1. | Obliečka na vankúš | 0,35 |
| 2. | Obliečka na paplón | 1,00 |
| 3. | Plachta veľká | 0,83 |
| 4. | Plachta malá | 0,42 |
| 5. | Vankúš vatelínový | 0,50 |
| 6. | Paplón vatelínový | 2,00 |
| 7. | Utierka obyčajná | 0,10 |
| 8. | Froté uterák | 0,25 |
| 9. | Froté osuška | 0,50 |
| 10. | Obyčajný uterák | 0,19 |
| 11. | Kompres – biely, farebný | 0,35 |
| 12. | Deka | 0,75 |
| 13. | Pyžamová blúza | 0,50 |
| 14. | Pyžamové nohavice | 0,22 |
| 15. | Plášť – biely, farebný | 0,54 |
| 16. | Obrus všetky tvary | 0,66 |
| 17. | Osobná košeľa – biela, farebná | 0,32 |
| 18. | Osobné nohavice – biele, farebné | 0,45 |
| 19. | Osobné tričko – biele, farebné | 0,24 |
| 20. | Mikina | 1,00 |
| 21. | Obliečka na paplón - detský | 0,60 |
| 22. | Pyžamové nohavice – detské | 0,17 |
| 23. | Pyžamová blúza - detská | 0,20 |
| 24. | Košeľa ženská gynekologická | 0,36 |
| 25. | Andel pooperačná košeľa | 0,36 |
| 26. | Župan pacientsky | 0,53 |
| 27. | Župan detský | 0,25 |
| 28. | Čiapka operačná, maska operačná | 0,06 |
| 29. | Plachta operačná farebná | 0,83 |
| 30. | Košeľa operačná farebná | 0,28 |
| 31. | Nohavice operačné farebné | 0,40 |
| 32. | Plášť operačný farebný | 0,53 |
| 33. | Plášť chirurgický biely | 0,58 |
| 34. | Plachta farebná - malá | 0,30 |
| 35. | Šaty, šaty kuchárske, bolerko – biele, farebné | 0,42 |
| 36. | Sesterská sukňa | 0,35 |
| 37. | Zástera kuchynská | 0,27 |
| 38. | Tielko bez rukávu | 0,19 |
| 39 | Vankúš detský, plachtičky kojenecké | 0,25 |
| 40 | Vak na plienky | 0,68 |
| 41 | Podbradník | 0,10 |
| 42. | Dupačky, dupačkové nohy, ortopedické nohavičky | 0,28 |
| 43. | Kabátik detský, body | 0,28 |
| 44. | Osušky detské | 0,21 |
| 45. | Zavinovačky | 0,32 |
| 46. | Plienky | 0,15 |
| 47. | Košieľka kojenecká detská | 0,25 |
| 48. | Závesy | 1,55 |
| 49. | Poťah veľký | 1,80 |
| 50. | Vrecko toaletné, signál | 0,22 |
| 51. | Montérkové blúzy | 0,50 |
| 52. | Montérkové nohavice | 0,50 |
| 53. | Nohavice teplákové, šuštiakové | 0,50 |
| 54. | Svetre | 1,00 |
| 55. | Žinka | 0,10 |
| 56. | Vrece na špinavú bielizeň | 2,60 |
| 57. | Vrece na čistú bielizeň | 1,70 |
| 58. | Poťah na posteľ | 1,80 |
| 59. | Ponožky detské – ortopedické pančušky | 0,05 |
| 60. | Popruhy | 0,11 |
| 61. | Záclony | 1,35 |
| 62. | Paplón antialergický | 2,00 |
| 63. | Vankúš antialergický | 0,50 |
| 64. | Dekuba | 0,90 |
| 65. | Deky | 1,50 |
| 66. | Bunda zimná | 3,50 |
| 67. | Molitan – rôzne tvary | 0,45 |
| 68. | Zavinovačka detská vatová | 0,50 |
| 69. | Vložka do zavinovačky | 0,45 |

LEGENDA: Uvedená hmotnosť jednotlivých položiek sortimentu čistej bielizne je stanovená ako priemerná hmotnosť všetkých dostupných veľkostí a dĺžok príslušnej položky. Hmotnosť príslušnej položky za konkrétnu veľkosť a dĺžku (vybranú náhodným výberom z pomedzi všetkých dostupných položiek od rôznych výrobcov) stanovil verejný obstarávateľ z priemeru hmotností získaných jej opakovaným (3x) prevážením na váhe zn. TRANSPORTA

**Príloha č. 3 – Žiadanka na vypranie bielizne** (osobitný dokument)

**Príloha č. 4**

**ČESTNÉ VYHLÁSENIE DODÁVATEĽA**

**K SPLNENIU OSOBITNÝCH PODMIENOK PLNENIA**

Dodávateľ, v nadväznosti na časť C. bod 8. Súťažných podkladov pre verejného obstarávanie na predmet zákazky  ***„****Pranie nemocničnej bielizne“, v súvislosti so sociálnym hľadiskom v opise predmetu ako osobitnou podmienkou plnenia rámcovej dohody podľa § 42 ods. 12 zák. č. 343/2015 Z.z.,*

***týmto***

***čestne vyhlasujem,***

***že* spĺňam všetky osobitné podmienky plnenia rámcovej dohody, tak ako sú uvedené v časti C. bod 8. Súťažných podkladov pre verejného obstarávanie na predmet zákazky *„Pranie nemocničnej bielizne“ a to :***

1. že ako zamestnávateľ mám uzatvorený riadny pracovnoprávny vzťah s minimálne jednou osobou , ktorá je v zmysle § 8 zákona č. 5/2004 Z. z. o službách zamestnanosti a o zmene a doplnení niektorých zákonov (ďalej len „zákon o službách a zamestnanosti“) znevýhodneným uchádzačom o zamestnanie alebo je z inak sociálne vylúčenej alebo znevýhodnenej skupiny obyvateľstva,

2. osoba uvedená v bode 1. sa bude podieľať na plnení predmetu tejto rámcovej dohody počas celej doby platnosti tejto rámcovej dohody.

Zaväzujem sa, že :

a/ budem písomne informovať objednávateľa o akejkoľvek zmene, ktorá sa týka splnenia osobitných podmienok plnenia tejto rámcovej dohody podľa § 42 ods. 12 zák. č. 343/2015 Z.z., a to vždy bezodkladne po tom, ako k akejkoľvek zmene dôjde.

b/ v prípade, ak s osobou podľa bodu 1. a 2. bude skončený pracovný pomer ( a to bez ohľadu na spôsob a dôvod), beriem na vedomie, že som povinný zamestnať inú osobou, ktorá by spĺňala podmienky uvedené vyššie v bodoch 1. a 2.,

c/ po uplynutí 6 mesiacov odo dňa účinnosti tejto rámcovej dohody predložím objednávateľovi aktualizované informácie o splnení osobitnej podmienky (sociálne hľadisko) formou tohto Čestného vyhlásenia.

V ......................, dňa.............. Dodávateľ :

\_\_\_\_\_\_\_\_\_\_\_\_\_\_\_\_\_\_\_\_\_\_\_

**Príloha č. 5 – Zoznam subdodávateľov**

**Predmet plnenia : Pranie nemocničnej bielizne**

***Subdodávateľ č. 1. :***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu :*  *Dátum narodenia:*  *Tel. kontakt:*  *E-mail adresa :* |
| *h/* | *Iné* |  |

***Subdodávateľ č. 2. :***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu :*  *Dátum narodenia:*  *Tel. kontakt:*  *E-mail adresa :* |
| *h/* | *Iné* |  |

\* Pokiaľ Dodávateľ bude zabezpečovať plnenie tejto zmluvy prostredníctvom svojich subdodávateľov

( čl. XI. tejto rámcovej dohody) vpíše všetky požadované údaje to tabuliek vyššie.

V prípade, že dodávateľ plnenie tejto rámcovej dohody nebude zabezpečovať prostredníctvom svojich subdodávateľov ( čl. XI. tejto rámcovej dohody) preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie Dodávateľa :**

**Dodávateľ týmto prehlasuje, že plnenie tejto rámcovej dohody nebude zabezpečovať prostredníctvom svojich subdodávateľov ( čl. XI. tejto rámcovej dohody).**

**V ...................................., dňa ..........................**

**Dodávateľ : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**